钦定古今图书集成/明伦汇编/氏族典/第068卷 > 朱绂
## 钦定古今图书集成/明伦汇编/氏族典/第068卷 > 朱绂

按《仙游县志》：“绂字君贶，治平四年登进士甲科。元祐
二年，除王宫大小学教谕，寻外除。绍圣初，除诸王宫
侍讲，再迁翊善。元符初，除都官员外郎。时邹浩以论
元符后不当立，窜新州。贫甚，绂率亲旧出金赆行，以
绂特厚，追一官勒停。徽宗登极，以藩邸旧臣，召至阙，
累迁右谏议大夫。忤大臣意，出知寿州。崇宁元年，上”
思其忠，进宝文阁待制、真定府路安抚使。二年，中丞
石豫力肆诋诬，落职提举杭州洞霄宫，入元祐党籍。
五年，上以星变，凡隶党籍者悉蒙湔洗。起知福州。蔡
京复相，绂遂罢。大观元年，依旧落职，提举洞霄宫，卒
于家，官至左朝请大夫。